《题雪窦西麓庵》
宋代·陈著

踏遍山南紫翠关，转西寻麓更幽閒。
菊花数本竹边路，茅屋几閒溪外山。
巧著轩窗随上下，剩留书画在中閒。
是庵信美非吾土，自有菟裘足往还。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。